stanford-oval/wikipedia huggingface dataset:
Iso Suolajärvi
Hydrologia

Vedenpinnan korkeuden vaihteluja on säännöllisesti seurattu vuodesta 1875 lähtien. Keskimäärin sen pinta on 1 280 metriä merenpinnan yläpuolella. Koska Iso Suolajärvi on varsin matala ja sen rannat muualla paitsi etelässä loivia, pienikin pinnan korkeuden muutos voi siirtää sen rantaviivaa huomattavan paljon. Pinta voi nousta sateisina vuosina hyvinkin paljon ja jälleen laskea kuivuuden aikana. Pinnan keskimääräinen korkeus on laskenut jonkin verran myös sen vuoksi, koska siihen laskevien jokien vettä on runsaasti käytetty peltojen kasteluun. 1880-luvulla pinta oli useita vuosia erityisen matalalla, ja tällöin Grove Karl Gilbert ennusti, että järvi tulisi vähitellen lähes kokonaan kuivumaan.
Rautatiepenger jakaa Ison Suolajärven kahtia, ja sen eteläosan pinta on yleensä noin kaksi metriä korkeammalla kuin pohjoisosan. Tämä aiheutuu siitä, että suurin osa järveen laskevista joista laskee sen eteläosiin.
Hydrologia > Suolapitoisuus

Koska Ison Suolajärven vesimäärä vaihtelee, vaihtelee myös sen suolapitoisuus huomattavasti. Vähimmillään se on 5 %, enimmillään peräti 27 %, kun valtamerissä suolaa on noin 3,5 %. Järven suola on suurelta osin peräisin entisestä Bonnevillen järvestä, mutta joet tuovat siihen ympäröiviltä alueilta suolaa lisääkin.
Kaliumia Isossa Suolajärvessä on selvästi suurempana pitoisuutena kuin valtamerissä, kalsiumia sitä vastoin vähemmän.
Ekologia

Suuren suolapitoisuuden vuoksi Isossa Suolajärvessä elää vain harvoja eliölajeja. Siellä esiintyy leviä sekä joitakin hyönteisiä ja äyriäisiä. Kaloja järvessä ei ole, kuten ei Kuolleessameressäkään. Muinaisessa Bonnevillen järvessä kaloja kuitenkin oli silloisen suolapitoisuuden ollessa pienempi.
Vesilintuja Ison Suolajärven rannoilla on runsaasti, erityisesti sorsalintuja mutta myös flamingoja.
Viime aikoina on havaittu järven metyylielohopeapitoisuuden nousseen niin, että sitä on esiintynyt enimmillään jopa 25 nanogrammaa litrassa. Tämä osoittaa jo huomattavaa saastumista, sillä suositusten mukaan sellaisten järvien kalaa ei pitäisi syödä, joissa metyylielohopeaa on yli 1 nanogramma litrassa.
Aiheesta muualla

Wikimedia Commonsissa on kuvia tai muita tiedostoja aiheesta .
Iso Suolajärvi – yksityiskohtaista tietoa Utah.com
Science at the Great Salt Lake: Westminster College's student research at the lake.
Friends of Great Salt Lake
Bear River Migratory Bird Refuge
Earth Observatory images of the Great Salt Lake
United States Geological Survey map of the Great Salt Lake
Friends of the Great Salt Lake map of the Great Salt Lake
Great Salt Lake Basin Hydrologic Observatory
Ogden Convention and Visitor's Bureau Great Salt Lake facts
United States Geological Survey Real-time data
Great Salt Lake Photographic Survey
Mineral Resources International
| n k  Utahin osavaltio |
| --- | --- | --- |
Salt Lake City (pääkaupunki)
| Alueet |  Cache Valley  Coloradon laakio  Dixie  Iso Suolajärvi  Ison Suolajärven aavikko  Mojaven aavikko  Uintavuoret  Wasatch Back  Wasatch Front  Wasatchvuoristo  |  |
| Kaupungit (suurimmat) |  American Fork  Bountiful  Clearfield  Cottonwood Heights  Draper  Layton  Lehi  Logan  Midvale  Murray  Pleasant Grove  Ogden  Orem  Provo  Riverton  Roy  Spanish Fork  Salt Lake City  St. George  Sandy  South Jordan  Taylorsville  Tooele  West Jordan  West Valley City  |  |
| Piirikunnat |  Beaver  Box Elder  Cache  Carbon  Daggett  Davis  Duchesne  Emery  Garfield  Grand  Iron  Juab  Kane  Millard  Morgan  Piute  Rich  Salt Lake  San Juan  Sanpete  Sevier  Summit  Tooele  Uintah  Utah  Wasatch  Washington  Wayne  Weber  |  |
Italialainen gambiitti

Italialainen gambiitti on italialaisen pelin muunnelma, jota kuvaavat siirrot
Muunnelmat

Musta voi jättää sotilaan lyömättä, mutta menettää silloin itse sotilaan. Siksi järkevintä onkin ottaa gambiitti vastaan.
4...exd4 on mustan suosituin jatko Jatkossa valkea voi jatkaa gambiittia pelaamalla 5.c3. Tällöin avaus muuntuu Göringin gambiitiksi. Toinen vaihtoehto on jatkaa 5.0-0 ja 6.e5. Tällöin peli on Max Langen hyökkäystä.
4...Lxd4 on toiseksi suosituin jatko. Jatkossa valkea voi yrittää jatkoa 5.c3 Lc5 6.Dd5 uhaten mattia ja lähettiä. Mustan pitää pelata De7 ja valkealla on uhkauksia kuten Lg5 ja sen jälkeen Rh4-f5.
4...Rxd4 on kaikista heikoin jatko. Valkea voi pelata 5.Rxe5 uhaten heikkoa f7-ruutua ratsulla ja lähetillä.
Ištar

Ištar (sumeriksi  Inanna) oli Mesopotamian tärkein jumalatar läpi Mesopotamian historian. Ištarin symboleina olivat kahdeksansakarainen tähti ja leijona. Hänen tärkein temppelinsä, E-ana (taivaan talo), sijaitsi Urukin kaupungissa, missä hänet liitettiin Anun (taivaan jumala) tyttäreksi. Muissa traditioissa hänet mainitaan Nannan (kuun jumala) ja Enlilin tyttäreksi. Hänen veljensä oli auringon jumala Šamaš ja hänen siskonsa manalan jumalatar Ereškigal.
Kuvassa on Burney Relief, joka todennäköisesti kuvaa Ištaria.
Ištarin nimen alkuperäinen muoto on ollut Eštar, ja hän oli rakkauden seksuaalisuuden jumalatar, jolla oli kuitenkin myös sotaisia tehtäviä. Eräs myytti kertoo, kuinka Ištar laskeutui alas manalaan, jota hänen sisarensa Ereškigal hallitsi. Kun Ištar oli poissa maan päältä, lakkasi kaikki kasvu ja uudelleensyntyminen. Vaikka Ištaria juhlittiin "neitsyenä", hänellä oli lukuisia rakastajia, muun muassa Tammuz eli Dumuzi. Ištar oli myös aamutähden eli Venuksen jumalatar. Ištarin palvontaan liittyi juhlamenoja, joissa naiset uhrasivat temppelissä hänelle neitsyytensä.
Missään vaiheessa Ištaria ei liitetty pysyvästi kenenkään jumalan puolisoksi tai äidiksi. Hänellä oli paljon rakastajia, joista tunnetuimpana voidaan mainita paimenjumala Dumuzi. Dumuzin ja Inannan ympärille kirjoitettiin paljon sumerinkielisiä kertomuksia, joissa kuvataan heidän välistä suhdettaan.
Ištarin persoona

Ištarin persoonaan yhdistetään useasti rakkaus ja seksuaalinen käyttäytyminen.
Toinen Ištarin persoonasta löytyvä piirre on sodanjumalan aspekti. Ištar todella esiintyy useasti kuninkaiden rinnalla taistelevana jumalattarena. Ištar taisteli muun muassa Assyrian kuninkaiden rinnalla ensimmäisen vuosituhannen aikana.
Ištarin kolmas piirre oli yhteys Venus-planeettaan.
Ištarin luonnetta on nykyään luonnehdittu myös paradoksaalisuuden ja vastakkainasettelun ilmentymäksi. Ištar on rikkonut Mesopotamian yhteiskunnan tabuja olemalla samaan aikaan hyvä–paha, aseksuaalinen-seksuaalinen, sodan ja rakkauden jumalatar.
Aiheesta muualla

Kuvia tai muita tiedostoja aiheesta Ištar Wikimedia Commonsissa
Yksityiskohta Babylonin kaupungissa sijainneesta Ištarin portista (rekonstruktio Pergamon-museossa). Leijona oli yksi Ištarin symboleista.
Sorjonen

| Sorjonen |
| --- | --- |

Tyyli:  rikosdraama
Kestoaika:  58 min
Pääosissa:   Ville Virtanen  Matleena Kuusniemi  Anu Sinisalo  Lenita Susi  Kristiina Halttu  Olivia Ainali  Ilkka Villi 
Alkuperämaa:  Suomi
Alkuperäiskieli:  suomi
Verkko:  Yle TV1
Esitetty:  16. lokakuuta 2016 –  2. helmikuuta 2020
Tuotantokausia:  3
Jaksoja:  31
Ikäraja:   
Sisältömerkintä:    
Tuotanto
Vastaava(t) tuottaja(t):   Matti Halonen  Leila Lyytikäinen 
Ohjaaja(t):   Miikko Oikkonen  Jyri Kähönen  Juuso Syrjä  Marko Mäkilaakso  Jussi Hiltunen 
Käsikirjoittaja(t):   Miikko Oikkonen  Matti Laine  Atro Lahtela  Antti Pesonen  Paula Mononen  Sanna Reinumägi 
Kuvaaja(t):   Anssi Leino  Mika Orasmaa  Mikael Gustafsson  Matti Eerikäinen  Joonas Pulkkanen 
Tuotantoyhtiö(t):  Fisher King
Palkinnot
Voitetut:  Kultainen Venla (2016) Vuoden draamasarja Paras miesnäyttelijä, Ville Virtanen Paras naisnäyttelijä, Anu Sinisalo
Aiheesta muualla
IMDb 
Elonet
Sorjonen on suomalainen rikosdraamasarja, jonka esittäminen alkoi Yle TV1:llä syksyllä 2016. Sarjaa on luonnehdittu Suomen ensimmäiseksi nordic noir -sarjaksi.
Sarjan pääosassa on keskusrikospoliisin rikostutkija Kari Sorjonen (Ville Virtanen), joka muuttaa vakavasta sairaudesta toipuvan vaimonsa Pauliinan (Matleena Kuusniemi) ja teini-ikäisen tyttärensä Janinan (Olivia Ainali) kanssa vaimonsa lapsuuden maisemiin, kaakkoissuomalaiseen rajakaupunkiin Lappeenrantaan. Uudessa kotikaupungissaan Kari Sorjonen aloittaa työt paikallisen poliisin vakavien rikosten erikoisyksikössä (lyh. VARE).
Sarjan 11-osainen ensimmäinen tuotantokausi koostuu viidestä erillisestä rikostapauksesta, joiden otsikot ovat ”Nukkekoti”, ”Sudenkorennot”, ”Raivotar”, ”Nainen järvessä” sekä ”Loppupeli”. Toinen tuotantokausi esitettiin syksyllä 2018. Kolmannen, viimeisen tuotantokauden esitys alkoi joulukuussa 2019.
Gummerus julkaisee sarjan pohjalta J. M. Ilveksen (salanimi) kirjoittamaa kirjasarjaa, jonka ensimmäinen osa Sorjonen – Nukkekoti julkaistiin lokakuussa 2016. Sorjonen voitti vuoden 2016 Kultainen Venla -gaalassa parhaan draamasarjan palkinnon. Lisäksi Ville Virtanen palkittiin sarjasta parhaan miesnäyttelijän palkinnolla ja Anu Sinisalo parhaan naisnäyttelijän palkinnolla.
Rooleissa > Päärooleissa

| 0 | 1 | 2 |
| --- | --- | --- |
|  Ville Virtanen  | … |  Kari Sorjonen   |
|  Matleena Kuusniemi  | … |  Pauliina Sorjonen   |
|  Anu Sinisalo  | … |  Lena Jaakkola   |
|  Lenita Susi  | … |  Katia Jaakkola   |
|  Kristiina Halttu  | … |  Taina Henttunen  |
|  Olivia Ainali  | … |  Janina Sorjonen   |
|  Ilkka Villi  | … |  Niko Uusitalo   |
Rooleissa > Sivurooleissa

| 0 | 1 | 2 |
| --- | --- | --- |
|  Niina Nurminen  | … |  Johanna Metso   |
|  Laura Malmivaara  | … |  Anneli Ahola   |
|  Mikko Leppilampi  | … |  Mikael ”Mikkis” Ahola   |
|  Janne Virtanen  | … |  Robert Degerman   |
|  Max Bremer  | … |  Hannu-Pekka Lund   |
|  Svante Martin  | … |  Gösta Liljeqvist   |
|  Matti Laine  | … |  Risto Susi-Huhtala   |
|  Jasmin Hamid  | … |  Jenna Luhta   |
|  Eriikka Väliahde  | … |  Satu-Maria Porttila   |
|  Satu Paavola  | … |  Veera Niemi   |
|  Maria Kuusiluoma  | … |  Jaana Erkki   |
|  Johan Storgård  | … |  Tuomas Heikkinen   |
|  Elias Salonen  | … |  Elias Ström   |
|  Robert Enckell  | … |  Paul Degerman   |
|  Piitu Uski  | … |  Karoliina Lahti   |
|  Maija Paunio  | … |  Eeva ”Eve” Eronen   |
|  Sampo Sarkola  | … |  Lasse Maasalo   |
Juoni > Ensimmäinen tuotantokausi

Ensimmäinen kausi sisältää viisi erillistä rikostarinaa:
Juoni > Ensimmäinen tuotantokausi > Nukkekoti (jaksot 1–3)

KRP:n huippututkija Kari Sorjonen (Ville Virtanen) muuttaa vaimonsa (Matleena Kuusniemi) ja tyttärensä kanssa Lappeenrantaan saadakseen aikaa perheelleen. Hän aloittaa työt paikallisen poliisin vakavien rikosten erikoisyksikössä (lyh. VARE). Sorjosen perherauha kuitenkin rikkoutuu, kun järvestä löytyy alastoman naisen ruumis.
Perheenisä Esa Kuparinen (Jaakko Saariluoma) työskentelee seuralaispalvelun alaisuudessa ja kuljettaa Venäjältä nuoria naisia Suomeen. Kuparinen sieppaa venäjänsuomalaisen Katia Jaakkolan (Lenita Susi), koska haluaa suojella häntä. Kun Katian äiti, FSB:n (Venäjän tiedustelupalvelu) leivissä työskentelevä Lena Jaakkola (Anu Sinisalo) huomaa tyttärensä kadonneen, hän tulee Suomen puolelle etsimään Katiaa. Lena löytää Kuparisen piilopaikan, mutta Katia on kadonnut ja Esa Kuparinen murhattu.
Juoni > Ensimmäinen tuotantokausi > Sudenkorennot (jaksot 4–5)

Yksinhuoltaja Emilia Serala (Johanna af Schultén) salakuljettaa muuntohuumeita Pietarista. Mika Tenhola (Kalle Jokinen) on ostanut kyseisiä huumeita. Mika menee hotelliin tapaamaan huumepoliisi Santeri Kamista (Lauri Tanskanen). Hän löytää kylpyhuoneesta verisen Emilian, ja vieressä makaa murhattu Kaminen, jota on isketty 11 kertaa saksilla. Mika ja Emilia poistuvat paikalta. Aamulla Kamisen ruumis löydetään, ja Sorjosen ryhmä alkaa tutkia tapausta. Lena Jaakkola liittyy Sorjosen ryhmään.
Juoni > Ensimmäinen tuotantokausi > Raivotar (jaksot 6–7)

Oikeuslääkäri Hannu-Pekka Lundilla (Max Bremer) on seksisuhde seuralaispalvelun naiseen Natashaan (Ilona Chevakova). Kun Hannu-Pekka ja Natasha harrastavat seksiä, Natashan suusta alkaa tulla vaahtoa, ja hän joutuu sairaalaan. Sairaalassa Natasha alkaa kouristella. Samaan aikaan kaupunginjohtaja Degermanin rikkaan suvun omistamiin varastoihin on murtauduttu, ja niissä on järjestetty koiratappeluita. Natashan sisko Irina löytyy kuolleena. Sekä Irinalla että Natashalla todetaan olevan vesikauhu. He saivat tartunnan ollessaan mukana laittomissa tappeluissa, joissa koirat purivat heitä. Sorjonen alkaa pelätä, että monet hänen läheisensä ovat saaneet tartunnan.
Juoni > Ensimmäinen tuotantokausi > Nainen järvessä (jaksot 8–9)

Elina Koivula (Saara Kotkaniemi) löytyy henkihieverissä katiskasta Saimaasta. Hänet on pidetty hengissä hengitysputken avulla. Nainen työskenteli Venäjällä prostituoituna. VARE:n pomo Taina (Kristiina Halttu) ei kuitenkaan halua, että Sorjonen tutkii tapausta. Hän haluaa Sorjosen ja VARE:n tutkivan kansanedustaja Minttu Vesterisen (Marjaana Maijala) autovarkautta.
Juoni > Ensimmäinen tuotantokausi > Loppupeli (jaksot 10–11)

Sorjosen tytär löytyy Saimaalta veneestä verisenä ja muistinsa menettäneenä. Samasta veneestä löytyy vasaralla murhattu Esko Kaartinen (Pekka Strang). Syyttäjä Eve Eronen (Maija Paunio) pidättää Sorjosen tyttären Janinan epäiltynä Kaartisen murhasta. Sorjonen aikoo todistaa tyttärensä olevan syytön. Seppo Paltemaa (Heikki Pirhonen) on kadonnut. Myös sikoja katoaa. Oikeuden tuomari Kaarle Volkoffin (Dick Idman) vaimo, pähkinäallergikko Anne Volkoff (Sari Havas) löytyy kuolleena autostaan. Hänen elimistöstään ei kuitenkaan löydy pähkinää.
Sorjonen epäilee, että tapaukset liittyvät toisiinsa. Hän tajuaa, että Janinalle, Esko Kaartiselle, Seppo Paltemaalle, sioille sekä Anne Volkoffille on annettu tuntematonta huumausainetta, joka lamauttaa. Tämän jälkeen osa olisi tapettu. Uhrien verestä ei löydy huumausainetta, joten Sorjonen epäilee murhaajan käyttäneen plasmalääkettä, joka estää huumausaineen näkymisen testeissä. Epäilykset kohdistuvat poliisin laboratoriossa työskentelevään Lasse Maasaloon (Sampo Sarkola). Maasalon talo löytyy palaneena.
Juoni > Toinen tuotantokausi

Toinen kausi sisältää niin ikään viisi erillistä rikostarinaa:
Juoni > Toinen tuotantokausi > Viiden sormen harjoitus (jaksot 12–13)

Tuntematon rekkamies murhaa äidin ja pojan, jotka paljastuvat Sonja ja Sasha Harkolaksi. Poliisi epäilee aluksi Sonjan väkivaltaista ex-miestä (Iikka Forss) murhasta, mutta Kari Sorjonen on eri mieltä. Samaan aikaan venäläinen elinkautisvanki Alexander Slavec (Dimitri Kosjakov) ottaa yhteyttä Katiaan. Alexander on Katian isä. Tapauksiin liittyy myös suomalainen asianajaja Seppo Laakkonen (Kari Heiskanen), joka ottaa yhteyttä Sorjoseen.
Juoni > Toinen tuotantokausi > Kevätuhri (jaksot 14-15)

Päiväkodin johtaja Susanna Lehdon (Tarja Heinula) kodista löydetään 16 viikon vanha sikiö, joka on säilytetty formaliinissä. Sikiö oli Susannan oma lapsi. Seuraavaksi kuolee päiväkodissa työskentelevä avustaja Ronja Leppisalmi (Laura Halonen). Ronjan videokamerasta löydetään videoita, jotka viittaavat siihen, että Susanna on pahoinpidellyt päiväkodin lapsia. Susanna kiistää kaiken ja väistää poliisin kysymyksiä. Susanna lopulta pidätetään ja vangitaan, mutta sitten havaitaan, että Ronjan video oli oikeasti editoitu.
Juoni > Toinen tuotantokausi > Kissan kehto (jaksot 16-17)

Tuntematon tarkka-ampuja surmaa 23-vuotiaan Klaus Lassilan (Eppu Pastinen) Lappeenrannan Hiekkalinnalla. Sorjonen on jäänyt virkavapaalle hänen vaimonsa vuoksi, ja tällä kertaa tapauksen tutkimusta johtaa Niko Uusitalo (Ilkka Villi). Ampujan seuraava uhri on 22-vuotias Katriina Ahonen, joka ammutaan autosta rannalla. Lappeenrannassa otetaan ulkonaliikkumiskielto käyttöön. Nikolla ja VARE:lla on vaikeuksia löytämään jotain yhteistä uhrien välillä, ja Niko joutuu henkilökohtaisesti pyytämään Sorjoselta apua tutkimuksissa.
Sorjonen vastahakoisesti suostuu. Ampujan kolmas uhri on Janinan poikaystävä Elias Ström (Elias Salonen), joka ammutaan kynttiläkulkueessa pistoolilla lähietäisyydeltä. Hänen neljäs uhri on eräs perheenäiti (Karoliina Blackburn), joka ammutaan kodissaan. Uhrien muistopalvelussa Sorjonen vihdoin tajuaa, mitä uhreilla oli yhteistä: he olivat kaikki kiusaajia.
Juoni > Toinen tuotantokausi > Verenneito (jaksot 18-19)

Laura Kantolan (Marketta Tikkanen) opiskelija-asunnon kylpyhuoneen seinästä löydetään ruumis. Asunnon entinen asukas Eveliina Granholm oli salaperäisesti kadonnut noin 11 kuukautta sitten. Ruumiinavauksessa oikeuslääkäri huomauttaa, että ruumiin reidestä ja rinnasta on leikattu paloja pois. Ruumis ei kuitenkaan ole Eveliina. Myöhemmin selvitetään, että se on Alina Grutzova (Linda Manelius), joka oli venäläinen opiskelija Lappeenrannassa.
Alinan Suomessa asuvaa siskoa mennään jututtamaan, mutta siellä havaitaan toinen ruumis kylpyhuoneen seinästä. Ruumiin tunnistetaan olevan 23-vuotias Monika Seppänen. Ruumiilta puuttuu myös paloja reidestä, rinnasta ja pakarasta. Eveliina Granholmin silvottu ruumis löydetään pakastimesta hylätyssä rakennuksessa. Sorjonen epäilee, että tappaja harrastaa kannibalismia, ja Laura on seuraava uhri.
Juoni > Toinen tuotantokausi > Varjoa vailla (jaksot 20-21)

Tapetun asianajajan Seppo Laakkosen pojat Valdek (Max Ovaska) ja Nikolai (Kimi Vilkkula) tulevat Sorjosen kotiin ja pyytävät häneltä apua heidän kadonneen äitinsä ja sisarpuolensa etsimiseen. Asia eskaloituu pian panttivankitilanteeksi, kun Sorjonen kohteliaasti kieltäytyy. Pojat uhkaavat ampua Sorjosta, kun VARE yrittää puuttua asiaan. Sorjonen lopulta suostuu tutkimaan poikien tapausta ja huomaa, että tilanne on paljon vakavampi ja mutkikkaampi kuin hän oli ensin luullut.
Lena ja Niko kykenevät kuitenkin avustamaan Sorjosta etänä. Kun Niko yrittää tunkeutua Sorjosen kotiin, Nikolai ampuu häntä. Samaan aikaan metsästä löydetään Sorjosen entisen kollegan Johanna Metson (Niina Nurminen) ruumis. Lena joutuu myös vaikeuksiin Venäjällä. Nikolailla alkaa olla vieroitusoireita, ja Laakkosen pojat tulevat väkivaltaisemmiksi. VARE päättää alkaa vihdoin puuttumaan.
Juoni > Kolmas tuotantokausi

Kolmas kausi sisältää myös viisi erillistä rikostarinaa. Sen esittäminen alkoi TV1:llä 1. joulukuuta 2019. Kymmenen jakson kausi jäi sarjan viimeiseksi.
Jaksot > Yleiskatsaus

| Kausi | Kausi | Jaksoja | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 11 | 16. lokakuuta 2016 | 25. joulukuuta 2016 |
|  | 2 | 10 | 7. lokakuuta 2018 | 9. joulukuuta 2018 |
|  | 3 | 10 | 1. joulukuuta 2019 | 2. helmikuuta 2020 |
Jaksot > Ensimmäinen tuotantokausi (2016)

| # | Σ # | Nimi | Ohjaus | Käsikirjoitus | Pääkäsikirjoittaja | Alkup>  esityspäivä | Katsojat | Kaikki katsojat |
| --- | --- | --- | --- | --- | --- | --- | --- | --- |
| 1 | 1 | Nukkekoti, osa 1 | Miikko Oikkonen | Atro Lahtela, Matti Laine & Antti Pesonen | Miikko Oikkonen | 16. lokakuuta 2016 | 867 000 | 1 325 000 |
| 2 | 2 | Nukkekoti, osa 2 | Miikko Oikkonen | Atro Lahtela, Matti Laine & Antti Pesonen | Miikko Oikkonen | 23. lokakuuta 2016 | 713 000 | 1 092 000 |
| 3 | 3 | Nukkekoti, osa 3 | Miikko Oikkonen | Atro Lahtela, Matti Laine & Antti Pesonen | Miikko Oikkonen | 30. lokakuuta 2016 | 617 000 | 1 032 000 |
| 4 | 4 | Sudenkorennot, osa 1 | Jyri Kähönen | Matti Laine, Atro Lahtela & Antti Pesonen | Miikko Oikkonen | 6. marraskuuta 2016 | 644 000 | 1 012 000 |
| 5 | 5 | Sudenkorennot, osa 2 | Jyri Kähönen | Matti Laine, Atro Lahtela & Antti Pesonen | Miikko Oikkonen | 13. marraskuuta 2016 | 603 000 | 930 000 |
| 6 | 6 | Raivotar, osa 1 | Jyri Kähönen | Antti Pesonen, Matti Laine & Atro Lahtela | Miikko Oikkonen | 20. marraskuuta 2016 | 523 000 | 847 000 |
| 7 | 7 | Raivotar, osa 2 | Jyri Kähönen | Antti Pesonen, Matti Laine & Atro Lahtela | Miikko Oikkonen | 27. marraskuuta 2016 | 489 000 | 820 000 |
| 8 | 8 | Nainen järvessä, osa 1 | Juuso Syrjä | Atro Lahtela, Antti Pesonen & Matti Laine | Miikko Oikkonen | 4. joulukuuta 2016 | 431 000 | 819 000 |
| 9 | 9 | Nainen järvessä, osa 2 | Juuso Syrjä | Atro Lahtela, Antti Pesonen & Matti Laine | Miikko Oikkonen | 11. joulukuuta 2016 | 478 000 | 744 000 |
| 10 | 10 | Loppupeli, osa 1 | Juuso Syrjä | Antti Pesonen, Atro Lahtela & Matti Laine | Miikko Oikkonen | 18. joulukuuta 2016 | 568 000 | 861 000 |
| 11 | 11 | Loppupeli, osa 2 | Juuso Syrjä | Antti Pesonen, Atro Lahtela & Matti Laine | Miikko Oikkonen | 25. joulukuuta 2016 | 499 000 | 869 000 |
Jaksot > Toinen tuotantokausi (2018)

| # | Σ # | Nimi | Ohjaus | Käsikirjoitus | Pääkäsikirjoittaja | Alkup>  esityspäivä | Katsojat | Kaikki katsojat |
| --- | --- | --- | --- | --- | --- | --- | --- | --- |
| 12 | 1 | Viiden sormen harjoitus, osa 1 | Jyri Kähönen | Miikko Oikkonen | Miikko Oikkonen | 7. lokakuuta 2018 | 598 000 | 849 000 |
| 13 | 2 | Viiden sormen harjoitus, osa 2 | Jyri Kähönen | Miikko Oikkonen & Paula Mononen | Miikko Oikkonen | 14. lokakuuta 2018 | 457 000 | 684 000 |
| 14 | 3 | Kevätuhri, osa 1 | Jyri Kähönen Juuso Syrjä | Paula Mononen & Miikko Oikkonen | Miikko Oikkonen | 21. lokakuuta 2018 | 439 000 | 689 000 |
| 15 | 4 | Kevätuhri, osa 2 | Jyri Kähönen Juuso Syrjä | Paula Mononen & Miikko Oikkonen | Miikko Oikkonen | 28. lokakuuta 2018 | 419 000 | 635 000 |
| 16 | 5 | Kissan kehto, osa 1 | Juuso Syrjä | Antti Pesonen & Miikko Oikkonen | Miikko Oikkonen | 4. marraskuuta 2018 | 501 000 | 700 000 |
| 17 | 6 | Kissan kehto, osa 2 | Juuso Syrjä | Antti Pesonen & Miikko Oikkonen | Miikko Oikkonen | 11. marraskuuta 2018 | 465 000 | 663 000 |
| 18 | 7 | Verenneito, osa 1 | Juuso Syrjä | Miikko Oikkonen | Miikko Oikkonen | 18. marraskuuta 2018 | 475 000 | 686 000 |
| 19 | 8 | Verenneito, osa 2 | Juuso Syrjä | Miikko Oikkonen | Miikko Oikkonen | 25. marraskuuta 2018 | 427 000 | 653 000 |
| 20 | 9 | Varjoa vailla, osa 1 | Jyri Kähönen | Miikko Oikkonen & Paula Mononen | Miikko Oikkonen | 2. joulukuuta 2018 | 379 000 | 574 000 |
| 21 | 10 | Varjoa vailla, osa 2 | Jyri Kähönen | Miikko Oikkonen & Paula Mononen | Miikko Oikkonen | 9. joulukuuta 2018 | < 454 000 | < 752 000 |
Jaksot > Kolmas tuotantokausi (2019)

| # | Σ # | Nimi | Ohjaus | Käsikirjoitus | Pääkäsikirjoittaja | Alkup>  esityspäivä | Katsojat | Kaikki katsojat |
| --- | --- | --- | --- | --- | --- | --- | --- | --- |
| 22 | 1 | Ihmisen tahra | Marko Mäkilaakso | Miikko Oikkonen | Miikko Oikkonen | 1. joulukuuta 2019 | 393 000 |   |
| 23 | 2 | Ihmispeto, osa 1 | Juuso Syrjä | Miikko Oikkonen & Sanna Reinumägi | Miikko Oikkonen | 8. joulukuuta 2019 | 437 000 |   |
| 24 | 3 | Ihmispeto, osa 2 | Juuso Syrjä | Miikko Oikkonen & Sanna Reinumägi | Miikko Oikkonen | 15. joulukuuta 2019 | 361 000 |   |
| 25 | 4 | Poikia ja rakastajia, osa 1 | Jussi Hiltunen | Miikko Oikkonen | Miikko Oikkonen | 22. joulukuuta 2019 | 452 000 |   |
| 26 | 5 | Poikia ja rakastajia, osa 2 | Jussi Hiltunen | Miikko Oikkonen | Miikko Oikkonen | 29. joulukuuta 2019 |   |   |
| 27 | 6 | Poikia ja rakastajia, osa 3 | Jussi Hiltunen | Miikko Oikkonen | Miikko Oikkonen | 5. tammikuuta 2020 |   |   |
| 28 | 7 | Nainen peilissä, osa 1 | Marko Mäkilaakso | Miikko Oikkonen & Paula Mononen | Miikko Oikkonen | 12. tammikuuta 2020 |   |   |
| 29 | 8 | Nainen peilissä, osa 2 | Marko Mäkilaakso | Miikko Oikkonen & Paula Mononen | Miikko Oikkonen | 19. tammikuuta 2020 |   |   |
| 30 | 9 | Shakkitarina, osa 1 | Juuso Syrjä | Miikko Oikkonen & Paula Mononen | Miikko Oikkonen | 26. tammikuuta 2020 |   |   |
| 31 | 10 | Shakkitarina, osa 2 | Juuso Syrjä | Miikko Oikkonen & Paula Mononen | Miikko Oikkonen | 2. helmikuuta 2020 |   |   |
1 2 3  Katsojamäärä televisiossa ensiesityspäivänä
1 2 3  Katsojamäärään on laskettu mukaan ensiesitys, uusinnat, tallennettu katselu ja katselu Yle Areenassa 7 vuorokauden aikana
Tuotanto > Tausta

Sorjosen käsikirjoittaja-ohjaaja Miikko Oikkonen valmisteli sarjaa vuodesta 2010 alkaen. Yksi hänen tutkimistaan rikostapauksista oli vuonna 2000 Imatralla tapahtunut Eveliina Lappalaisen surma. Poliisin tutkintametodien lisäksi sarja kuvaa vaativan työn ja perhe-elämän yhdistämistä. Suomen ja Venäjän rajan läheisyys on sarjan keskeisiä aiheita.
Ensimmäisen tuotantokauden tuotantobudjetti oli noin kolme miljoonaa euroa.